Man skiet glo vervreemde vrou dood, toe homself | Netwerk24
Deur Maygene De Wee 23 Oktober 2019 12:13
Ernestine Muller Braaf (51) se lyk is Maandag om 20:12 met ’n enkele skietwond in die nek in ’n wit Mercedes-Benz by die huis in Confettibushstraat gevind.
’n Moordklag is toe deur die Kuilsrivier-polisie geopen.
Meer as drie uur later, om 23:55, het die polisie op nog ’n skietvoorval gereageer en by die huis in Langenhovenstraat, in die woonbuurt Soneike, op Kenneth Braaf (62), Ernestine se vervreemde man, se lyk afgekom. Sy lyk is in die agterplaas gekry waar hy in ’n stoel gesit het. Hy het ’n enkele skietwond in sy kop gehad. ’n 7.65-pistool is langs sy lyk gevind.
Kapt. Frederick van Wyk, ’n polisiewoordvoerder, sê ’n geregtelike dossier is geopen.
Ernestine Muller Braaf se lyk is Maandag met ’n enkele skietwond in die nek gevind. Foto: Ernestine Muller Braaf/Facebook
Kenneth Braaf se lyk is meer as drie uur nadat sy vervreemde vrou se lyk gevind is, by ’n ander huis met ’n enkele skietwond in die kop gevind. Foto: Facebook
Meer oor: Ernestine Muller Braaf | Gesinsmoord